Osijek, 20.03.2017.

**MEDIJIMA**

**PREDMET:** Općina Darda darovala stroj osnovnoj školi u 1. kolu Modelarske lige Osječko-baranjske županije

Poštovani,

U organizaciji Zajednice tehničke kulture Osječko-baranjske županije uz potporu Općine Darda, Hrvatske zajednice tehničke kulture, dana 20.03.2017. u Osnovnoj školi Darda u Dardi održano je 1. kolo Modelarske lige Osječko-baranjske županije. Na samom početku natjecanja sve prisutne je pozdravio ravnatelj škole domaćina Janoš Boni, prof. Nakon uvodnih riječi, svečano je uručio nastavnici tehničke kulture Snježani Pepl-Sekulić stroj Unimat basic 1 koji je siguran za rad, ukupne vrijednosti 2.000,00 kn. Škola će navedeni stroj koristiti u izvođenju izvannastavnih tehničkih aktivnosti kao i u redovnoj nastavi tehničke kulture. Na natjecanju je sudjelovalo 17 ekipa odnosno 34 učenika iz OŠ Darda i OŠ Lug . Sve ekipe su uspješno izradile model komode od šperploče koji je bio i zadatak na natjecanju. Najbolje je bilo teško odabrati, no ipak su se pojedini radovi izdvojili svojom urednošću i kreativnosti. 1. mjesto osvojili su Dorian Keszeg i Josip Banić, 2. mjesto Sara Janković i Sara Dora, 3. mjesto Gabrijela Kanjo i Dejana Dokić svi iz OŠ Darda. Za prve tri ekipe sponzor Karolina d.o.o. osigurao je prigodne nagrade. Osim nagrada sponzora, dvije najuspješnije ekipe također su se plasirale u 2. kolo Modelarske lige, koja će se održati 09. svibnja na sportskom aerodromu Osijek-Čepin. Nastavak 1. kola Modelarske lige je 21.03.2017 u Osnovnoj školi Josipovac u Osijeku.

S poštovanjem,

Koordinator aktivnosti:  
Ante Maras, bacc.ing.el.